AKMENĖS RAJONO SAVIVALDYBĖS TARYBA
SPRENDIMAS
DĖL SUTIKIMO REORGANIZUOTI NAUJOSIOS AKMENĖS VAIKŲ LOPŠELĮ-DARŽELĮ „BURATINAS“ IR NAUJOSIOS AKMENĖS VAIKŲ LOPŠELĮ-DARŽELĮ „ATŽALYNAS“ SUJUNGIMO BŪDU
2020 m. vasario 17 d. Nr. T-31
Naujoji Akmenė

Vadovaudamasi Lietuvos Respublikos civilinio kodekso 2.96 straipsnio 1 dalimi, 2.97 straipsnio 1 ir 4 dalimis, 2.99 straipsnio 1 ir 2 dalimis, 2.101, 2.103 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2, 5, 6 dalimis, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4, 5 dalimis, atsižvelgdama į Darbo grupės dėl Naujosios Akmenės švietimo įstaigų tinklo pertvarkos bei veiklos efektyvumo pasitarimo 2020 m. vasario 3 d. protokolą Nr. KPP-22, Akmenės rajono savivaldybės taryba n u s p r e n d ž i a:

Sutikti, kad Naujosios Akmenės vaikų lopšelis-darželis „Buratinas“ (juridinio asmens kodas – 190440986) ir Naujosios Akmenės vaikų lopšelis-darželis „Atžalynas“ (juridinio asmens kodas – 190440790) būtų reorganizuoti sujungimo būdu ir taptų Naujosios Akmenės ikimokyklinio ugdymo mokykla nuo 2020 m. rugsėjo 1 d.

Nustatyti, kad:

reorganizavimo tikslai – sudaryti vadybines prielaidas reorganizuojamų įstaigų veiklą organizuoti taip, kad optimaliausiais žmogiškais, finansiniais bei materialiniais ištekliais kokybiškai būtų užtikrintas funkcijų ir uždavinių įgyvendinimas siekiant aukštesnės ugdymo bei valdymo proceso kokybės, efektyvesnis Savivaldybės biudžeto lėšų panaudojimas;

reorganizavimo būdas – sujungimas;

reorganizuojamos biudžetinės įstaigos: Naujosios Akmenės vaikų lopšelis-darželis „Buratinas“ ir Naujosios Akmenės vaikų lopšelis-darželis „Atžalynas“;

po reorganizavimo veiksianti biudžetinė įstaiga – Naujosios Akmenės ikimokyklinio ugdymo mokykla;

po reorganizavimo veiksianti biudžetinė įstaiga Naujosios Akmenės ikimokyklinio ugdymo mokykla atliks šias funkcijas: vykdys ikimokyklinio, priešmokyklinio ugdymo ir neformaliojo vaikų švietimo programas; sukurs ugdymo turiniui įgyvendinti reikiamą materialinę bazę ir edukacines aplinkas, įvertinusi vaikų specialiuosius ugdymo(si) poreikius teiks specialųjį ugdymą ir/ar švietimo pagalbą, užtikrins geros kokybės švietimą, organizuos tėvų (globėjų, rūpintojų) pageidavimu papildomas paslaugas (būrelius, klubus, ekskursijas ir kt.), teiks informacinę, psichologinę, socialinę pedagoginę, specialiąją pedagoginę, specialiąją pagalbą, vaiko minimalios priežiūros priemones teisės aktų nustatyta tvarka, atsižvelgdami į vietos bendruomenės reikmes, konkrečius vaikų ugdymo(si) poreikius ir interesus, pasiekimų tyrimų, veiklos įsivertinimo ir išorinio vertinimo duomenis, rengs ir įgyvendins, individualizuos į vaiką orientuotą ugdymo turinį;

po reorganizacijos veiksiančios biudžetinės įstaigos savininko teises ir pareigas įgyvendinanti institucija – Akmenės rajono savivaldybės taryba.

Įpareigoti Naujosios Akmenės vaikų lopšelio-darželio „Buratinas“ ir Naujosios Akmenės vaikų lopšelio-darželio „Atžalynas“ vadovus teisės aktų nustatyta tvarka:

parengti Naujosios Akmenės vaikų lopšelio-darželio „Buratinas“ ir Naujosios Akmenės vaikų lopšelio-darželio „Atžalynas“ reorganizavimo sąlygų aprašą iki 2020 m. kovo 9 d. ir apie reorganizavimo sąlygų aprašo sudarymą paskelbti viešai;

pateikti ne vėliau kaip pirmą Naujosios Akmenės vaikų lopšelio-darželio „Buratinas“ ir Naujosios Akmenės vaikų lopšelio-darželio „Atžalynas“ reorganizavimo sąlygų aprašo sudarymo viešojo paskelbimo dieną Naujosios Akmenės vaikų lopšelio-darželio „Buratinas“ ir Naujosios Akmenės vaikų lopšelio-darželio „Atžalynas“ reorganizavimo sąlygų aprašą valstybės įmonės Registrų centro Šiaulių filialui;

pranešti raštu visiems Naujosios Akmenės vaikų lopšelio-darželio „Buratinas“ ir Naujosios Akmenės vaikų lopšelio-darželio Atžalynas“ kreditoriams apie įstaigų reorganizavimo sąlygų aprašo sudarymą iki 2020 m. kovo 9 d.;

parengti Naujosios Akmenės ikimokyklinio ugdymo mokyklos nuostatų projektą ir pateikti jį tvirtinti Akmenės rajono savivaldybės tarybai.

Šis sprendimas gali būti skundžiamas Lietuvos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas